শ্রীশ্রীনগেন্দ্র মঠ এবং নগেন্দ্র মিশন

শ্রীশ্রীনগেন্দ্র মঠ এবং নগেন্দ্র মিশন হলো যোগ-ভক্তি মার্গের সিদ্ধসাধক ভাদুড়ী মহাশয় অর্থাৎ মহর্ষি নগেন্দ্রনাথ- নগেন্দ্রনাথ ভাদুড়ীর শেষ জীবনের তপস্যা স্থল। এটি ভাদুড়ী মহাশয়-এর ভক্ত এবং শিষ্যদের দ্বারা প্রতিষ্ঠিত হয়। এই প্রসঙ্গটির বর্ণনা রয়েছে পরমহংস যোগানন্দ-র আত্মজীবনীতে : 

কলকাতার রামমোহন রায় রোডে অবস্থিত এই পবিত্র স্থানটি পশ্চিমবঙ্গ-এর কলকাতা-র অন্যতম দ্রষ্টব্যস্থল। এই মঠ এবং মিশন ভাদুড়ী মহাশয় প্রবর্তিত যোগ-ভক্তি মার্গের প্রচার এবং প্রসারের প্রাণকেন্দ্র।

মঠ এবং মিশন প্রতিষ্ঠার ইতিহাস

মহর্ষি নগেন্দ্রনাথ যে সনাতন ধর্মপ্রচারিণী সভা তৈরি করেন - মহর্ষি যেখানে থাকতেন সেখানেই এর সভা চলত। পরে তাঁর শিষ্য-ভক্তরা তাঁকে স্থায়ী আবাসের কথা বলেন। মহর্ষি প্রথমে রাজি না হলেও শেষ পর্যন্ত শিষ্য- ভক্তদের ক্রমাগত অনুরোধে রাজি হন এবং কলকাতার গড়পার অঞ্চলে রামমোহন রায় রোডে একটি স্থায়ী আবাস গৃহ নির্মিত হয়। ১৯১৬ সালের দোল পূর্ণিমার দিনে এখানে গৃহপ্রবেশ অনুষ্ঠিত হয়। মহর্ষির দেহাবসানের একদিন পর মহর্ষির ভক্ত- শিষ্যরা মিলে মহর্ষিদেবের নামে একটি মঠ তৈরীর পরিকল্পনা করেন। তাঁর অস্থিকলস মাটিতে পুঁতে দিয়ে তার ওপর সমাধি মন্দির নির্মিত হয়। তাঁর ব্যবহৃত দ্রব্যাদি এবং পাদুকাও তাঁর বসবাসের ঘরে সংরক্ষিত রাখার ব্যবস্থা করা হয়। এই গৃহে এই সূত্রেই ১৯২৬-এ শ্রীশ্রী নগেন্দ্র মঠ গড়ে ওঠে। ২০০৫-এ গড়ে ওঠে নগেন্দ্র মিশন।

মঠ এবং মিশন প্রতিষ্ঠার উদ্দেশ্য

'COMPANIONS AND FOLLOWERS OF RAMAKRISHNA' গ্রন্থটির সূত্রে জানা যায় বালি ইংলিশ হাই স্কুলের প্রধান শিক্ষক থাকাকালীন ১৮৮১ সালে দক্ষিণেশ্বরে রামকৃষ্ণ পরমহংসের  সঙ্গে মহর্ষি নগেন্দ্রনাথ-এর সাক্ষাৎ হয়। সেদিনের যে বিবরণ পাওয়া যায় তা এইরকম:

 এই মহর্ষি নগেন্দ্রনাথ রচিত সংগীতের সংকলন 'পরমার্থ-সংগীতাবলী'। ১৩২৫-এ এর প্রথম সংস্করণ প্রকাশিত হয়। মহর্ষি নগেন্দ্রনাথ দক্ষিণেশ্বরে রামকৃষ্ণ পরমহংসের উপস্থিতিতে যে তিনটি গান পরিবেশন করেন এই গ্রন্থে সেই গানগুলিও সংযোজিত হয়েছে। 

মহর্ষি নগেন্দ্রনাথ সেকালের প্রসিদ্ধ পত্রিকা সোমপ্রকাশ-এর অন্যতম প্রধান লেখক ছিলেন। সনাতন ধর্ম প্রচারের জন্য নগেন্দ্রনাথ ‘সত্যপ্ৰদীপ’ পত্রিকা প্রকাশ করেন। এই 'সত্য প্রদীপ' পত্রিকার গুরুত্ব নির্দেশ করতে গিয়ে কলিকাতা, বর্ধমান ও রবীন্দ্রভারতী বিশ্ববিদ্যালয়ের প্রাক্তন খ্যাতনামা অধ্যাপক পরেশনাথ ভট্টাচার্য লিখেছিলেন :

মহর্ষি নগেন্দ্রনাথ ১৮৯১ খ্রী. এই সনাতন ধর্ম প্রচারিণী সভা প্ৰতিষ্ঠা করেন। এই ‘সনাতন ধর্ম প্রচারিণী সভা’-র কার্যাবলীর বিবরণ দিয়েছেন স্বামী নির্বাণানন্দ :

মহর্ষি নগেন্দ্রনাথ-এর ত্যাগী শিষ্য ধ্যানপ্রকাশ ব্রহ্মচারী "সভা"-কে "নগেন্দ্র মঠ" -এ রূপান্তরিত করেন।

দার্শনিক অধ্যাপক ডাঃ মহেন্দ্রনাথ সরকার, ভারতী বিদ্যালয়ের প্রতিষ্ঠাতা ভবতারণ সরকার, টাউন স্কুলের প্রতিষ্ঠাতা কালী প্রসন্ন চক্রবর্তী, প্রসিদ্ধ হোমিওপ্যাথি ডাঃ চন্দ্ৰশেখর কালী প্রমুখ অনেক বিশিষ্ট ব্যক্তি মহর্ষি নগেন্দ্রনাথের শিষ্য ছিলেন।  
যোগেশ ব্রহ্মচারী-ও বেশ কয়েকবার মহর্ষি নগেন্দ্রনাথের কাছে যান। তাঁদের মধ্যে শাস্ত্রীয় বহু বিষয় নিয়ে আলোচনা হয়। মহর্ষি নগেন্দ্রনাথের জ্ঞানের গভীরতায় যোগেশ ব্রহ্মচারী মুগ্ধ হয়ে যান। যোগেশ ব্রহ্মচারী এই মহর্ষি নগেন্দ্রনাথকে নিজের "গুরু" হিসেবে এবং নিজেকে মহর্ষি নগেন্দ্রনাথের "মন্ত্রণাগ্রহণকারী শিষ্য" হিসেবে অভিহিত করেছেন। যোগেশ ব্রহ্মচারী নিজেই লিখে গিয়েছেন সে কথা :

পশ্চিমে যাত্রার আগে পরমহংস যোগানন্দ মহর্ষি নগেন্দ্রনাথের কাছ বিদায় আশীর্বাদ গ্রহণ করেন। নগেন্দ্রনাথ তাঁকে আশীর্বাদ করে বলেন :

ভক্তদের অনুভবে সিদ্ধযোগী ভাদুড়ী মহাশয় - মহর্ষি নগেন্দ্রনাথ হলেন হরিহর (দেবতা)-এর অবতার। তাঁদের চোখে নগেন্দ্রনাথ ছিলেন - বহিরঙ্গে শিব, অন্তরঙ্গে বিষ্ণু। মহর্ষি নগেন্দ্রনাথকে যোগশিক্ষা প্রদান করেছিলেন স্বয়ং নারায়ণ :

অবশ্য তাঁর মানব গুরুও ছিলেন। তিনি লাহিড়ী মহাশয় অর্থাৎ শ্যামাচরণ লাহিড়ী।

নগেন্দ্রনাথ ভাদুড়ী অর্থাৎ মহর্ষি নগেন্দ্রনাথ যোগসাধনার সমস্ত মার্গে সিদ্ধি লাভ করেছিলেন। এক নির্জন গুহায় তিনি কঠোর তপস্যায় মগ্ন হন ও প্রধানত হঠযোগ এবং প্রাণায়াম-এ লিপ্ত হয়ে "Salvation" লাভ করেন। লঘিমাসিদ্ধ যোগী হিসেবে তাঁর শূন্যে ভেসে থাকার অলৌকিক ক্ষমতার বর্ণনা আছে পরমহংস যোগানন্দর গ্রন্থ 'AUTOBIOGRAPHY OF A YOGI' এবং সনন্দলাল ঘোষ লিখিত গ্রন্থ 'MEJDA'- তে। কিন্তু নিজে সিদ্ধ যোগী হলেও মহর্ষি নগেন্দ্রনাথ নির্দেশ করে গিয়েছেন ভক্তি মার্গ :

সিদ্ধ সাধক নগেন্দ্রনাথ ছাত্র জীবনে ছিলেন অসাধারণ মেধাবী।  নগেন্দ্রনাথ কলকাতার ডাফ কলেজে সিনিয়র স্কলারশিপ লাভ করেন। ইনি স্বগ্রামে অবৈতনিক বিদ্যালয় স্থাপন করে পাঠদানের ব্যবস্থা করেন। মহর্ষি নগেন্দ্রনাথ ছিলেন বহু ভাষাবিদ। তিনি ইংরেজী, বাংলা, সংস্কৃত, হিন্দী, ফারসী, আরবী, ল্যাতিন, গ্ৰীক প্রভৃতি আটটি ভাষায় সুপণ্ডিত ছিলেন। মহর্ষি নগেন্দ্রনাথ প্রধান শিক্ষক হিসেবে দায়িত্ব পালন করেন জনাই ইংরেজী বিদ্যালয়ে ও পরে বালি হাইস্কুলে। ছাত্রদের নৈতিক চরিত্র গঠনের জন্য তিনি বাংলা পদ্যে 'প্রতিজ্ঞা শতক' রচনা করেন। তিনি যখন যে বাড়িতে থাকতেন সেখানেই একটি বিদ্যালয় এবং একটি লাইব্রেরী গড়ে তুলতেন। তাঁর প্রতিষ্ঠিত পেট্রিয়টিক ইনস্টিটিউশনের দায়িত্ব তিনি তাঁর শিষ্য কালীপ্রসন্ন চক্রবর্তীর হাতে তুলে দেন। সুপ্রসিদ্ধ টাউন স্কুল, কলকাতা-র অন্যতম প্রাক্ রূপ এই পেট্রিয়টিক ইনস্টিটিউশন। 'পেট্রিয়টিক্ ইনস্টিটিউশান'-এর কয়েকজন উৎসাহী শিক্ষাব্রতীর প্রচেষ্টায় 'টাউন স্কুল'-এ পরিণত হওয়ার উল্লেখ মেলে। তাঁর অন্যতম শিষ্য ভবতারণ সরকার প্রতিষ্ঠা করেন ভারতী বিদ্যালয়।  ১৮৯৩ সালের ১৯শে এপ্রিল মাতাজী তপস্বিনী মহারানী গঙ্গাবাঈ যে মহাকালী পাঠশালা প্রতিষ্ঠা করেন - তার পিছনেও মহর্ষি নগেন্দ্রনাথ-এর অনুপ্রেরণা ছিল।

ভাদুড়ী মহাশয়ের এই বহু বর্ণময় জীবন এবং জীবন সাধনার ধারা বজায় রাখার জন্যই সনাতন ধর্মের এবং যোগ-ভক্তি মার্গের প্রচার - প্রসার, শাস্ত্র চর্চা, পৃথিবীর বিভিন্ন প্রান্তে ভারতীয় সাধনার সমৃদ্ধ ইতিহাস পৌঁছে দেওয়া এবং এসবেরই পাশাপাশি শিক্ষা বিস্তারের মহান উদ্দেশ্য নিয়েই শুরু হয়েছিল প্রথমে শ্রীশ্রীনগেন্দ্র মঠের, পরে নগেন্দ্র মিশনের পথ চলা।

মঠ এবং মিশন প্রাঙ্গণ

শ্রীশ্রীনগেন্দ্র মঠ এবং নগেন্দ্র মিশন প্রাঙ্গণে রয়েছে ভাদুড়ী মহাশয়ের সমাধি মন্দির। এখানে প্রতিষ্ঠিত রয়েছে তাঁর শ্রীমূর্তি। ঐ কক্ষেই প্রতিষ্ঠাতা আছেন ভগবান শিব - লিঙ্গ রূপে। অন্য আরেকটি কক্ষে রয়েছে দেবী কালীর প্রতিমা। আরেকটি কক্ষে রয়েছে ভাদুড়ী মহাশয়ের ত্যাগী শিষ্য, সিদ্ধ যোগী ধ্যানপ্রকাশ ব্রহ্মচারী এবং ধ্যানপ্রকাশ ব্রহ্মচারীর শিষ্য ভক্তিপ্রকাশ ব্রহ্মচারীর মূর্তি। রয়েছে একটি শিবলিঙ্গও।

এই একতলাতেই রয়েছে মঠ এবং মিশনের কার্যালয়। এখান থেকেই পরিচালিত হয় মঠ এবং মিশনের যাবতীয় ধর্মীয় এবং সেবামূলক কর্মযজ্ঞ।

দোতলাতে রয়েছে ভাদুড়ী মহাশয়ের ধ্যান কক্ষ। এখানে সংরক্ষিত আছে তাঁর ব্যবহৃত দ্রব্যাদি।

মঠ এবং মিশন প্রাঙ্গণে পূজা-অর্চনা 

শ্রীশ্রীনগেন্দ্র মঠ এবং মিশনে নিত্য পূজিত হন ভাদুড়ী মহাশয়, ধ্যানপ্রকাশ ব্রহ্মচারী এবং ভক্তিপ্রকাশ ব্রহ্মচারী। নিত্য পূজা হয় শালগ্রাম, শিবলিঙ্গ এবং দেবী কালীর। বিশেষ পূজার মধ্যে রয়েছে সরস্বতী পূজা, শিবরাত্রি, শ্রীশ্রীকৃষ্ণ জন্মাষ্টমী, কালীপুজো, অন্নপূর্ণা পূজো এবং রামনবমী।  এছাড়াও এখানে পালিত হয় মহর্ষি নগেন্দ্রনাথের জন্মদিবস এবং আদি শঙ্করাচার্য জয়ন্তী। অন্নপূর্ণা পূজা উপলক্ষে এখানে মহাসমারোহে পালিত হয় অন্নকূট উৎসব। এছাড়াও এই মঠে নিত্য থাকে শ্রীমদ্ভাগবত পাঠসহ প্রার্থনা, মহর্ষিদেবের রচিত পরমার্থ সঙ্গীতাবলী থেকে সংগীত পরিবেশন, হরিনাম সংকীর্তন ইত্যাদি।

মঠ এবং মিশনের সেবা কার্য

এই আশ্রম প্রাঙ্গণে রয়েছে ছাত্রাবাস। এই আবাসিক ছাত্রাবাস চলছে ১৯২৬ সাল থেকে।এখানে ছাত্রদের থাকার এবং আহারের সুব্যবস্থা আছে। মহর্ষি নগেন্দ্রনাথ-এর চিকিৎসা শাস্ত্রেও অগাধ জ্ঞান ও অভিজ্ঞতা ছিল। ফলে বহু মানুষ উপকৃত হতেন। সেই ধারা সামনে রেখে এখানে আছে চিকিৎসা পরিষেবার সুযোগও।

মহর্ষি নগেন্দ্রনাথ জ্ঞান চর্চার মহান উদ্দেশ্যকে সামনে রেখে উত্তর কলকাতার বিধান সরণি ও কৈলাস বোস স্ট্রিটের সংযোগস্থলে প্রতিষ্ঠা করেন পেট্রিয়টিক লাইব্রেরী। তিনি তিনি যখন যে বাড়িতে থাকতেন সেই বাড়িতেই লাইব্রেরী গড়ে তুলতেন। স্বাভাবিকভাবেই এই আশ্রমেও রয়েছে একটি গ্রন্থাগার। এই গ্রন্থাগারে রয়েছে বিভিন্ন মূল্যবান শাস্ত্রীয় এবং অন্যান্য গ্রন্থ। এই পাঠাগারে রয়েছে বহু প্রাচীন পুঁথি এবং দুর্লভ পুস্তকও। ছাত্রাবাসে বসবাসকারী ছাত্ররা এবং এই আশ্রমে আসা শ্রদ্ধালুরা এই সব গ্রন্থ পাঠের সুযোগ পান।

এছাড়াও রয়েছে শ্রীশ্রীনগেন্দ্র মঠ এবং মিশনের পক্ষ থেকে স্থানীয় অঞ্চলের দারিদ্র্যসীমার নিচে থাকা নরনারায়ণের জন্য চিকিৎসা পরিষেবা দেওয়ার ব্যবস্থা।

মঠ এবং মিশনের প্রকাশনা 

সনাতন ধর্ম প্রচারিণী সভা, শ্রীশ্রীনগেন্দ্র মঠ এবং নগেন্দ্র মিশনের পক্ষ থেকে বিভিন্ন সময়ে প্রকাশিত হয়েছে বহু মূল্যবান গ্রন্থ। এই গ্রন্থগুলির মধ্যে বিশেষভাবে উল্লেখযোগ্য মহর্ষি নগেন্দ্রনাথের উপদেশের সংকলন- দুটি খণ্ডে প্রকাশিত 'শ্রীশ্রীনগেন্দ্র-উপদেশামৃত'। অন্যান্য উল্লেখযোগ্য গ্রন্থগুলি হলো -'প্রতিজ্ঞা শতক', 'পরমার্থ সঙ্গীতাবলী', 'উপদেশ শতক'। এছাড়াও রয়েছে প্রথম মহন্ত ধ্যানপ্রকাশ ব্রহ্মচারী, ভক্তিপ্রকাশ ব্রহ্মচারী, স্বপনবুড়ো, ড.রঘুপতি মুখোপাধ্যায়, জবা চ্যাটার্জির লিখিত গ্রন্থ।

পরম্পরা 

মহর্ষি নগেন্দ্রনাথ ব্রহ্মলীন হলে শ্রীশ্রীনগেন্দ্র মঠের প্রথম মোহন্ত হন ধ্যানপ্রকাশ ব্রহ্মচারী। একজন নৈষ্ঠিক ব্রহ্মচারী হিসেবে ধ্যানপ্রকাশ ব্রহ্মচারী বহন করেছিলেন মহর্ষি নগেন্দ্রনাথ প্রবর্তিত যোগ-ভক্তি মার্গের সাধনার উত্তরাধিকার। মহর্ষি নগেন্দ্রনাথ-এর এই ত্যাগী শিষ্য ধ্যানপ্রকাশ ব্রহ্মচারী ছিলেন পুরী গোবর্ধন মঠ-এর অধীন ব্রহ্মচারী। পরম্পরাগতভাবে সেই ঐতিহ্য বহন করে তিনি ব্রহ্মচর্য দীক্ষা প্রদান করেন শ্রীশ্রীনগেন্দ্র মঠের দ্বিতীয় মোহন্ত ভক্তিপ্রকাশ ব্রহ্মচারীকে। ব্রহ্মচারীর নামের সঙ্গে এই "প্রকাশ"-ই সংযোগে বুঝিয়ে দেয় গোবর্ধন মঠ- এর সঙ্গে এই পরম্পরার পরম্পরাগত সংযোগ।

শাখা কেন্দ্র 

সম্প্রতি পূর্বমুকুন্দপুর, দীঘা-তে নির্মিত হয়েছে  শ্রীশ্রীনগেন্দ্র মঠ ও নগেন্দ্র মিশনের শাখাকেন্দ্র। এখানে নিত্য পূজিত হচ্ছেন ভাদুড়ী মহাশয়, ধ্যানপ্রকাশ ব্রহ্মচারী, ভক্তিপ্রকাশ ব্রহ্মচারী। এখানে নিত্য পূজোর ব্যবস্থা রয়েছে রাধামাধবেরও। এখানে ইতিমধ্যেই সূচিত হয়েছে পূর্বমুকুন্দপুর মহর্ষি নগেন্দ্রনাথ গ্রামীণ গ্রন্থাগার ও তথ্যকেন্দ্র এবং সঙ্গে পূর্বমুকুন্দপুর কম্পিউটার প্রশিক্ষণ কেন্দ্র। চালু হয়েছে রাধামাধব অতিথি নিবাসও। তবে এখনও চলছে নির্মাণের কাজ। এই মন্দিরের কাছেই রয়েছে গঙ্গা মন্দির।

তথ্যসূত্র